Dominic Salt a jeho tri deti sú správcami Shearwateru – malého ostrova neďaleko Antarktídy, ktorý ukrýva najväčšiu banku semien na svete. Kedysi pulzujúce výskumné centrum je dnes pre stúpajúcu hladinu oceánov takmer opustené. Počas najhoršej búrky, akú kedy ostrov zažil, vyplaví more na breh neznámu ženu. Volá sa Rowan. Je zranená, vyčerpaná a o svojej minulosti takmer nehovorí. Rodina Saltovcov ju postupne prijíma medzi seba a zdá sa, že by mohla byť tým, čo im v izolácii chýbalo. Lenže Rowan skrýva dôvod, prečo sa na ostrov vydala. A keď objaví sabotované rádiové spojenie a čerstvo vykopaný hrob, pochopí, že tajomstvá nemá len ona. Ako sa búrky stupňujú a ostrov sa mení na pascu, všetci stoja pred rozhodnutím, či si navzájom dokážu dôverovať natoľko, aby ochránili nielen vzácne semená, ale aj jeden druhého. Divoké temné pobrežie je podmanivý román o strate, dôvere a láske v čase klimatickej hrozby. Psychologicky napätý a lyricky krásny príbeh o neprijateľných voľbách, ktoré robíme, aby sme ochránili tých, ktorých milujeme, aj keď sa svet okolo nás pomaly rozpadá.